Diari Oficial de la Generalitat Valenciana


Sumari del DOGV 9573, del 13-04-2023 (2023/3742)

RESOLUCIÓ de 3 d'abril de 2023, de la consellera d'Innovació, Universitats, Ciència i Societat Digital, per la qual es disposa el cessament d'un vocal del Consell Social de la Universitat Jaume I de Castelló.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/3742


Data del document
:   03-04-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats

RESOLUCIÓ de 3 d'abril de 2023, de la consellera d'Innovació, Universitats, Ciència i Societat Digital, per la qual es disposa el cessament d'un vocal del Consell Social de la Universitat Jaume I de Castelló. [2023/3742]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels seus membres no acadèmics entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, en regula en l'article 5 la composició, i estableix en els apartats 4.b) i 4.c), que la Conselleria competent en matèria d'universitats i la competent en matèria d'investigació, desenvolupament i innovació tecnològica, designaran les persones que, en el seu nom, formaran part del grup de representació dels interessos socials, i que segons l'article 6 de la citada llei, seran nomenades per la persona que ostente la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del Consell Social que representen els interessos socials, tindrà una durada de quatre anys, a comptar des de la publicació del seu nomenament en el Diari Oficial de la Generalitat Valenciana, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del mandat, defunció o declaració d'incapacitat, renúncia, revocació per qui els va designar, o apreciació per part del Consell Social de causa d'incompatibilitat. En aquests casos, el mandat del nou membre designat tindrà una durada igual al mateix temps que reste per complir a aquell membre que substituïsca.  
  
Mitjançant Ordre 8/2020, d'18 de febrer, de la Conselleria d'Innovació, Universitats, Ciència i Societat Digital, es va nomenar Miguel Pelayo Medina Candel com a vocal del Consell Social de la Universitat Jaume I de Castelló, en representació dels interessos socials, designat per la consellera d'Innovació, Universitats, Ciència i Societat Digital, d'acord amb els articles 5.4.b i 5.4.c) de la Llei 2/2003 de la Generalitat (DOGV 8750, 27.02.2020).  
En data 1 de març de 2023 es comunica la renúncia de Miguel Pelayo Medina Candel com a vocal del Consell Social de la Universitat Jaume I de Castelló.  
Vist l'exposat, de conformitat amb el que es disposa en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes; la proposta de la directora general d'Universitats; i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Disposar el cessament, per renúncia, de Miguel Pelayo Medina Candel com a vocal del Consell Social de la Universitat Politècnica de València, en representació dels interessos socials.  
  
Segon  
La present resolució farà efecte el mateix dia de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser recorreguda potestativament en reposició; o bé, caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital, en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
Alacant, 3 d'abril de 2023. - La consellera d'Innovació, Universitats, Ciència i Societat Digital: Josefina Bueno Alonso.